***ELŐZETES HATÁSVIZSGÁLAT***

***Előterjesztés Kardoskút Község Önkormányzat Képviselő-testületének a …./2020. (…….) sz. önkormányzat 2019. évi zárszámadásról szóló rendelet elfogadásáról.***

***1. Társadalmi hatások***

*Az elsődleges cél az önkormányzat és az általa irányított költségvetési szerv kötelező és önként vállalt feladatainak ellátásához rendelkezésre álló források számbavétele és a feladatellátáshoz szükséges kiadások összegének megállapítása, mely hatással van a település teljes lakosságára. A rendeletben foglaltak végrehajtása hatással van a helyi társadalomra.*

***2. Gazdasági, költségvetési hatások***

*A költségvetési rendelet alapján végrehajtott gazdálkodás az állampolgárok számára nyomon követhető, átfogó képet ad az önkormányzat pénzügyi helyzetéről, a végrehajtott feladatokról, az elvégzett fejlesztésekről. Az elfogadott költségvetéssel összehasonlítható módon, az év utolsó napján érvényes szervezeti, besorolási rendnek megfelelő záró számadás lehetőséget teremt az önkormányzati gazdálkodás ellenőrzésére.*

***3. Környezeti és egészségügyi következmények***

*A rendeletben foglaltak a beruházások, felújítások megvalósításával kedvezően hatnak a környezetre. A szociális és egészségügyi ellátások biztosításával a település lakosságának egészségügyi ellátottsága javul.*

***4. Adminisztratív terheket befolyásoló hatások***

*Az adminisztratív terheket magasabb rendű jogszabályok írják elő, így a rendelet e téren többlet terheket nem ír elő.*

***5. A jogszabály megalkotásának szükségessége, a jogalkotás elmaradásnak várható következményei***

*Az államháztartásról szóló 2011. évi CXCV. törvény (a továbbiakban: Áht.) 87. § b) pontja alapján a vagyonról és a költségvetés végrehajtásáról az éves költségvetési beszámolók alapján évente, az elfogadott költségvetéssel összehasonlítható módon, az év utolsó napján érvényes szervezeti, besorolási rendnek megfelelő záró számadást (a továbbiakban: zárszámadás) kell készíteni.*

*Az Áht. 91. § (1) bekezdése előírásainak megfelelően a jegyző által elkészített zárszámadási rendelettervezetet a polgármester terjeszti a képviselő-testület elé úgy, hogy az a képviselő-testület elé terjesztését követő harminc napon belül, de legkésőbb a költségvetési évet követő ötödik hónap utolsó napjáig hatályba lépjen. A zárszámadási rendelet tervezetével együtt a képviselő-testület részére tájékoztatásul be kell nyújtani a kincstár 68/B. § szerinti ellenőrzése keretében a helyi önkormányzat éves költségvetési beszámolójával kapcsolatosan elkészített jelentését. A veszélyhelyzet során alkalmazandó szabályozás szerint: „Ha a helyi önkormányzat nem rendelkezik a 2019. költségvetési évre vonatkozó elfogadott és hatályos zárszámadási rendelettel, akkor a zárszámadási rendeletet úgy kell a helyi önkormányzatnak elfogadnia, hogy az legkésőbb a veszélyhelyzet megszűnését követő 30. napon hatályba lépjen.”*

***6. A jogszabály alkalmazásához szükséges személyi, szervezeti, tárgyi és pénzügyi feltételek***

*A jogszabály alkalmazásához szükséges személyi, szervezeti, tárgyi és pénzügyi feltételek biztosított.*